stanford-oval/wikipedia huggingface dataset:
Lordi Arthur Savilen rikos
Aiheesta muualla

Lordi Arthur Savilen rikos Gutenberg-projekti. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Lord Arthur Savile's Crime and Other Stories
Käännös suomeksi
Kari Tyni

Kari Ensio Tyni  (s. 1955) on jääkiekkoseura Jypin entinen toimitusjohtaja. Tyni valmistui vuonna 1980 Tampereen yliopistosta yhteiskuntatieteiden maisteriksi pääaineenaan tiedotusoppi.
Hän tuli vuonna 1985 uuden Radio Jyväskylän päätoimittajaksi. Hän juonsi vuoden 1989 Miss Suomi -kisoja ja on esiintynyt Tulosruudussa sekä Hockey Nightissa.
Lisa De Vanna

De Vanna Perth Gloryn ottelussa vuonna 2012.
Lisa De Vanna (s. 14. marraskuuta 1984) on australialainen jalkapalloilija.
De Vanna pelasi Australian maajoukkueessa sadannen maaottelunsa kesäkuussa 2015. Vuoden 2004 olympiakisoissa hän pelasi neljä ottelua ja teki maalin 1–2-tappioon päättyneessä puolivälieräottelussa Ruotsia vastaan. Kiinassa pelatuissa vuoden 2007 MM-kilpailuissa hän oli joukkueensa paras maalintekijä. Kaikissa kolmessa alkulohko-ottelussa hän tuli kentälle vasta ottelun puolivälissä mutta teki kaksi maalia Ghanaa ja yhden maalin Norjaa vastaan. Puolivälierässä Brasiliaa vastaan hän pelasi koko ottelun ja teki yhden maalin mutta Australia hävisi ottelun 2–3. Vuoden 2011 MM-kilpailuissa hän pelasi neljä ottelua ja teki voittomaalin alkulohko-ottelussa Päiväntasaajan Guineaa vastaan. Vuoden 2015 MM-kilpailuissa De Vanna pelasi viisi ottelua puolivälieriin yltäneessä joukkueessa ja teki alkulohkossa maalin Yhdysvaltoja ja Ruotsia vastaan. Vuoden 2019 MM-kilpailuissa hän kahdessa alkulohko-ottelussa.
De Vanna on vuoden 2019 MM-kilpailujen päättyessä pelannut 150 maaottelua ja tehnyt niissä ennätykselliset 47 maalia.
De Vanna on kotimaansa seurojen lisäksi edustanut useita yhdysvaltalaisia ja ruotsalaisia seuroja. Vuodesta 2017 hän on pelannut Sydney FC:ssä.
Aiheesta muualla

Kuvia tai muita tiedostoja aiheesta Lisa De Vanna Wikimedia Commonsissa
Lisa De Vanna Australian palloliiton sivuilla (Arkistoitu – Internet Archive) (englanniksi)
Australian joukkue – Jalkapallon naisten MM-kilpailut 2019
1 Williams |
2 Simon |
3 Luik |
4 Polkinghorne |
5 Roestbakken |
6 Logarzo |
7 Catley |
8 Kellond-Knight |
9 Foord |
10 van Egmond |
11 De Vanna |
12 Micah |
13 Yallop |
14 Kennedy |
15 Gielnik |
16 Raso |
17 Fowler |
18 Arnold |
19 Gorry |
20 Kerr |
21 Carpenter |
22 Harrison |
23 Allen |
Valmentaja Milicic
Lord of the Rings Roleplaying Game

Lord of the Rings Roleplaying Game on Decipherin vuonna 2002 tekemä roolipeli, joka sijoittuu J. R. R. Tolkienin luomaan Keskimaahan. Vuonna 2003 peli voitti Origins Award -pelipalkinnon vuoden 2002 parhaasta roolipelistä.
Aiheesta muualla

Pelin kotisivu
Libidon kieli

| Libido |
| --- | --- |
Muu nimi:  libixxiso, marekinga
Tiedot
Alue:   Etiopia
Puhujia:  128 000
Sija:  ei 100 suurimman joukossa
Kirjaimisto:  latinalaiset aakkoset
Kielitieteellinen luokitus
Kielikunta:  Afroaasialaiset kielet
Kieliryhmä:  Kuušilaiset kielet
ISO 639-3:  liq
 Ohje 
Libido, tai marekinga, on Etiopiassa puhuttava kuušilainen kieli. Sen lasketaan olevan elinvoimainen ja kielen lähin sukulaiskieli on hadiyya..
Kielellä on noin 128 000 puhujaa. Libidoa kirjoitetaan latinalaisilla aakkosilla.
Fonologia > Konsonantit

|  | Labiaali | Labiodentaali | Alveolaari | Palataali | Velaari | Glottaali |
| --- | --- | --- | --- | --- | --- | --- |
| Klusiili | b |  | t | d |  | k | g | ʔ |
| Frikatiivi |  | f | s | z | ʃ |  | h |
| Affrikaatta |  |  |  | ʧ | ʤ |  |  |
| Ejektiivi | p' |  | t' | ʧ' | k' |  |
| Nasaali | m |  | n |  |  |  |
| Lateraali |  |  | l |  |  |  |
| Tremulantti |  |  | r |  |  |  |
| Approksimantti | w |  |  | j |  |  |
Lähde:
Fonologia > Vokaalit

|  | Etinen | Keskinen | Takainen |
| --- | --- | --- | --- |
| Suppea | i |  | u |
| Puoliavoin | e |  | o |
| Avoin |  | a |  |
Lähde:
Lil Suzy

| Lil Suzy> Henkilötiedot |
| --- | --- |
Koko nimi:  Suzanne Casale Melone
Syntynyt: 1. maaliskuuta 1979 (ikä 45)
Muusikko
Taiteilijanimi:  Lil Suzy
Laulukielet:  englanti
Aktiivisena:  1987–
Tyylilajit:  freestyle, dancepop, eurodance
Aiheesta muualla
lilsuzysparadise.blogspot.com
  [ Muokkaa Wikidatassa ] [ ohje ]  
Lil Suzy (oik. Suzanne Casale Melone, s. 1. maaliskuuta 1979) on yhdysvaltalainen pop-laulaja.
Hänet tunnetaan hittikappaleistaan ”Take Me in Your Arms”, ”Promise Me” sekä ”Can’t Get You Out of My Mind”. Lil Suzy oli merkittävä freestyle-musiikkia tuottava laulaja-lauluntekijä 1990-luvun alussa.
Diskografia > Studioalbumit

| Vuosi | Albumin tiedot |
| --- | --- |
1991: Love Can’t Wait Julkaistu: 1991  Levy-yhtiö: Warlock Records
1994: Back to Dance Julkaistu: 1994  Levy-yhtiö: Warlock Records
1995: Life Goes On Julkaistu: 1995  Levy-yhtiö: Metropolitan Recording Corporation
1997: Paradise Julkaistu: 1997  Levy-yhtiö: Metropolitan Recording Corporation
Diskografia > Kokoelma-albumit

| Vuosi | Albumin tiedot |
| --- | --- |
1999: The MegaMix Julkaistu: 30. marraskuuta 1999  Levy-yhtiö: Metropolitan Recording Corporation
2002: The Greatest Hits Julkaistu: 22. tammikuuta 2002  Levy-yhtiö: Empire Musicwerks
Lordi

Yhdistyneen kuningaskunnan parlamentti.
Lordi (engl. Lord) on Yhdistyneessä kuningaskunnassa käytettävä ylhäisaatelista asemaa ilmaiseva arvonimi. Lordi on myös Yhdistyneen kuningaskunnan parlamentin ylähuoneen jäsenelle kuuluva arvonimi. Vastaavan naispuolisen henkilön arvonimi on Lady. Lordi-sana sisältyy lisäksi eräihin brittiläisiin arvonimiin ja kruununvirkoihin, kuten Sealord (merilordi), Lord High Chancellor (lordikansleri) tai Lord Mayor (Lontoon ylipormestari).
Englannin kielessä ”lord” voi tarkoittaa myös feodaalista kartanonherraa tai yksinkertaisesti ylimystä muidenkin maiden kuin Yhdistyneen kuningaskunnan historiasta puhuttaessa. Suomenkielistä muotoa ”lordi” käytetään kuitenkin vain Britteinsaarten historian yhteydessä.
Englannin lord-sanalla on asiayhteyden mukaan muitakin merkityksiä, kuten isolla alkukirjaimella kirjoitettuna kristinuskon Jumalan kutsumanimi (”Herra”).
Aiheesta muualla

Kuvia tai muita tiedostoja aiheesta Lordi Wikimedia Commonsissa
Love Kirjat

Love Kirjat oli vuonna 1977 perustettu suomalainen kirjankustantamo. Love Kirjoja pidetään ensimmäisenä suomalaisena riippumattomana pienkustantamona.
Kustantamon perusti viisi intohimoista kirjallisuuden harrastajaa, joista yksi oli Peter von Bagh. Sen innoittajana toimi levy-yhtiö Love Records. Love Kirjat julkaisi noin sata kirjaa. Pääosa Love Kirjojen kustantamista kirjoista oli ulkomaisten kirjailijoiden, muiden muassa William Shakespearen, Honore de Balzacin ja Jack Londonin teoksia. Kustantamo toimi noin 30 vuotta. 2000-luvulla WSOY julkaisi uusintapainoksia Love Kirjojen julkaisemista kirjoista ja myös uusia kirjoja käyttäen Love Kirjat -tuotemerkkiä.
Aiheesta muualla

Love Kirjat Kirjasampo.fi-palvelussa
Keltin redutti

Keltin redutti on ruotsalaisten vuoden 1743 Turun rauhan jälkeen Kymijoen länsirantaan Kuusankosken Keltin kylään rakennuttama maalinnake. Linnake rakennettiin suojaamaan tärkeää Kymijoen ylityspaikkaa, josta maantiet haarautuivat Anjalaan ja Iittiin. Keltin rajanylityspaikalla sijaitsi myös rajapostikonttori ja rajatullikamari. Ruotsin kuningas Adolf Fredrik vieraili 1752 tarkastusmatkallaan Keltin redutissa.
Keltin redutin miesvahvuus oli rauhan aikana 1 upseeri ja 12 sotamiestä. Kustaa III:n sodan aikana Kelttiin sijoitettiin kaksi komppaniaa, 24 rakuunaa ja 2 tykkiä, mutta siitä huolimatta venäläiset valtasivat Keltin 1790 polttaen Keltin ja Napan kylät. Suomen sodan aikana talvella 1808 Keltin varusväki koostui aliupseerista ja kuudesta sotamiehestä. Tämä varusväki peräytyi Keltistä ilman vastarintaa 5 000 miehen venäläisjoukkojen tieltä. Kelttiin oli suunniteltu 1800-luvun alussa suurta maalinnoitusta, johon olisi sijoitettu 5 000–6 000 miehen varuskunta, mutta nämä hankkeet jäivät toteuttamatta.
Vastapäätä joen toisella rannalla sijaitsi venäläisten rakentama Ruotsulan redutti.
Keltie Hansen

Keltie Hansen (s. 13. toukokuuta 1992 Edmonton, Alberta) on kanadalainen freestylehiihtäjä, joka kilpailee half-pipessa.
Nuorten MM-kilpailuissa Snow Parkissa 2010 Hansen saavutti hopeaa slopestylessa. Aikuisten MM-kilpailuissa Park City Mountain Resortissa 2011 hän saavutti pronssia half-pipessa. Hansen kilpaili freestylehiihdon maailmancupissa ensimmäisen kerran Park City Mountain Resortissa tammikuussa 2009 sijoittuen half-pipessa 11:nneksi. Hänen paras sijoituksensa maailmancupissa on kolmas sija, jonka hän saavutti Sotšin half-pipessa helmikuussa 2013.
Keltibeeri

Keltibeeri on kelttiläinen muinaiskieli, jota puhuivat keltiberit Iberian niemimaalla. Kelttiläisiä kieliä on puhuttu laajalla alueella Iberian niemimaan pohjois-, länsi- ja keskiosissa, mutta keltibeerillä viitataan vain kielimuotoon, jota puhuttiin tämän muinaisen kelttiläisalueen koillisimmassa osassa. Keltibeerillä kirjoitettuja tekstejä on säilynyt noin 200 kappaletta ja ne on kirjoitettu ajanlaskun alkua edeltävinä vuosisatoina. Keltibeeri kuuluu kelttiläisten kielten luokittelussa ns. Q-kelttiläisiin kieliin.
Liberaali kansanpuolue

Puolueen vaalijuliste ajalta, jolloin sen nimi oli vielä Uusi kansanpuolue.
Puolueen vaaliteltta vuonna 2009.
Liberaali kansanpuolue (norj. Det Liberale Folkepartiet, lyh. DLF; vuosina 1972–1980 Uusi kansanpuolue, norj. Det Nye Folkepartiet, lyh. DNF) oli norjalainen vuosina 1972–1988 ja 1992–2017 toiminnassa ollut puolue. Sen perustivat Venstrestä eronneet Norjan EY-jäsenyyden kannattajat. Liberaalilla kansanpuolueella oli yksi kansanedustaja vuosien 1973–1977 suurkäräjillä, mutta 1980-luvulla puolueen ääniosuus oli enää alle prosentin luokkaa. Vuonna 1987 se muodosti vaaliliiton Venstren kanssa ja seuraavana vuonna puolueet yhdistyivät. Puolue perustettiin uudelleen 1992, ja se oli toiminnassa vuoden 2017 loppuun.
Puheenjohtajat

1972–1973: Helge Seip
1973–1978: Magne Lerheim
1978–1980: Ingvar Helle
1980–1982: Gerd Søraa
1982–1986: Øyvind Bjorvatn
1986–1988: Alice Ruud
1992–1995: Tor Ingar Østerud
1995–1997: Runar Henriksen
1997–2001: Trond Johansen
2001–2003: Arne Lidwin
2003–2017: Vegard Martinsen
Vaalitulokset

Lähteet:
| Vuosi | Paikat | Kannatus | Kannatus |
| --- | --- | --- | --- |
| 1973 | 1 / 155  |  | 3,4 |
| 1977 | 0 / 155  |  | 1,4 % |
| 1981 | 0 / 155  |  | 0,5 % |
| 1985 | 0 / 157  |  | 0,5 % |
Aiheesta muualla

Kuvia tai muita tiedostoja aiheesta Liberaali kansanpuolue Wikimedia Commonsissa
Liepājan lentoasema

Liepājan lentoasema (IATA: LPX, ICAO: EVLA) on lentoasema, joka sijaitsee Latviassa Grobiņan kunnassa, viisi kilometriä Liepājasta itään. Lentoaseman kautta kulki 9 751 matkustajaa vuonna 2018.
Lentoyhtiöt ja kohteet

Ainoa reittilento Liepājasta on AirBalticin lento Riikaan, jota lennetään kesäkaudella 2019 viidesti viikossa. Liepājan lentoasemalta ei ollut lainkaan kaupallisia lentoja vuosina 2008–2016. Sitä ennen sieltä lennettiin muun muassa Kööpenhaminaan ja Hampuriin.
Aiheesta muualla

Kuvia tai muita tiedostoja aiheesta Liepājan lentoasema Wikimedia Commonsissa
Lentoaseman kotisivut (latviaksi, venäjäksi, englanniksi)
Keltin uni

| Keltin uni> El sueño del celta |
| --- | --- |

Alkuperäisteos
Kirjailija:  Mario Vargas Llosa
Kieli:  espanja
Julkaistu:  2010
Sivumäärä:  455
Suomennos
Suomentaja:  Sulamit Hirvas
Kustantaja:  Otava
Julkaistu:  2011
Ulkoasu:  sidottu
Sivumäärä:  525
ISBN:  978-951-1-25395-2
Sarja: Otavan kirjasto
Löydä lisää kirjojaKirjallisuuden teemasivulta
Keltin uni (esp. El sueño del celta) on Mario Vargas Llosan kirjoittama vuonna 2010 ilmestynyt kaunokirjallinen teos. Teos on laadultaan moraliteetti. Sen päähenkilö on irlantilainen diplomaatti ja nationalisti sir Roger Casement (1864–1916). Perustana ovat Casementin elämänvaiheet, joiden ympärille Vargas Llosa kuvittelee elämän.
Herätteinä teokseen on ollut kaksi teosta. Ensinnäkin Joseph Conradin elämäkerta, jossa Vargas Llosa ensimmäisen kerran tapasi Casementin nimen. Toinen vaikuttanut teos oli Adam Hochschildin teos Kuningas Leopoldin haamu, jossa kirjoittaja kuvaa siirtomaavallan aikaisia hirmutekoja Kongossa.
Teos alkaa, kun Irlannissa laadittu kapinasalajuoni, jota Casement on ollut punomassa, menee myttyyn ja Casement tuomitaan maanpetoksesta. Romaani kuvaa tapahtumia siitä alkaen taaksepäin mutta palaa välillä kirjan nykyhetkeen ja vankilassa istuvaan Casementiin.
Liberté (albumi)

| Liberté Khaled |
| --- | --- | --- |

Studioalbumin tiedot
 Julkaistu: 30. maaliskuuta 2009
 Tuottaja(t): Martin Meissonnier
 Tyylilaji: rai
 Kesto: 73.43
 Levy-yhtiö: Wrasse, AZ
Khaledin muut julkaisut
| Best of Khaled 2007 | Liberté 2009 | C’est la vie 2012 |
Liberté on Khaledin studioalbumi, joka julkaistiin maaliskuussa 2009. Albumin on tuottanut Martin Meissonnier.
Kappaleet

Hiya Ansadou (intro) – 1.23
Hiya Ansadou – 4.49
Raikoum (intro) – 1.21
Raikoum – 4.49
Ya Bouya Kirani – 6.24
Gnaoui – 5.39
Zabana – 8.19
Liberté (intro) – 2.41
Liberté – 4.32
Soghri – 4.35
Sidi Rabbi – 5.35
Yamina (intro) – 2.27
Yamina – 4.20
Papa – 5.24
Sbabi Ntya – 4.44
Ya Minoun (intro) – 1.12
Ya Minoun – 4.54
Muusikot

Khaled ‎– laulu, harmonikka
Amar Chaoui ‎– lyömäsoittimet, tar, derbouka, gallal, shaker
Julien Tekeyan ‎– rummut, lyömäsoittimet
Alain Perez ‎– sähkökitara ja akustinen kitara
Abdelhoued Zaim ‎– luuttu, taustalaulu
Moustapha Didouh ‎– kosketinsoittimet, taustalaulu
Elie Chemali ‎– piano, kosketinsoittimet
Maurice Zemmour ‎– basso
Allen Hoist ‎– tenorisaksofoni
Fabien Cyprien ‎– pasuuna
Philippe Slominski ‎– trumpetti
Mohamed Berkane Krachai ‎– viulu
Aziz Sahmaoui ‎– gumbri, ajouj
+
Rita Marley ja ystävät ‎– taustalaulu kappaleessa Raikoum
Martin Meissonnier ‎– kitara kappaleissa Sidi Rabbi ja Gnaoui
Arviot

Allmusic:
The Guardian:
The Daily Telegraph:
Liberté-luokka

| Liberté-luokka |
| --- | --- |
 Piirros aluksen suojasta ja aseistuksesta

Tekniset tiedot
Uppouma:  14 860 t
Pituus:  133,81 m (pp)
Leveys:  24,26 m
Syväys:  8,41 m
Koneteho:  18 500 hv
Nopeus:  19 solmua
Miehistöä:  739-769
Aseistus
Meritorjunta:  4 × 305 mm Mle 1893-96 -tykkiä 10 × 194 mm Mle 1902 -tykkiä 2 × 450 mm torpedoputkea
Liberté-luokka oli Ranskan laivaston neljän 1900-luvun alussa valmistetun taistelulaivan muodostama alusluokka.
Taustaa

Vuoden 1900 laivastolaki mahdollisti Ranskan laivastolle kuuden uuden taistelulaivan valmistamisen muiden alusten hankinnan ohessa. Laki päätti samalla Jeune Écolen hallinnoiman ajanjakson, joka keskittyi kauppamerenkulun häirintään ja torpedoalusten hankintaan. Kaksi ensimmäistä taistelulaivaa, jotka muodostivat République-luokan, tilattiin ja ne muodostivat samalla suunnittelu perustan Liberté-luokan aluksille. Kummankin luokan suunnittelusta vastasi Émile Bertin.
Suunnittelu

Alusten pituus oli 133,81 ja leveys 24,26 metriä. Täysin kuormattuina alusten syväys oli 8,41 metriä. Niiden uppoumat vaihtelivat täysin kuormattuina Véritén 14 489 tonnista Justicen 14 860 tonniin. Aluksissa oli korotettu etukansi, joka jatkui aina päämastoon. Aluksilla oli pieni taistelunjohtopaikka etummaisena mastona. Miehistöä aluksilla oli 739-769 henkeä. Alusten metasentrinen korkeus oli 1,1 metriä ja  ne oli varustettu pallekölein vakavuuden lisäämiseksi.
Alukset

| Nimi | Telakka | Kölinlasku | Vesille | Palvelukseen | Kohtalo |
| --- | --- | --- | --- | --- | --- |
| Liberté | Ateliers et Chantiers de la Loire, St. Nazaire | joulukuu 1902 | 19. huhtikuuta 1905 | maaliskuu 1908 | tuhoutunut ammusvaraston räjähdyksessä 25. syyskuuta 1911 |
| Justice | Société Nouvelle des Forges et Chantiers de la Méditerranée, La Seyne-sur-Mer | huhtikuu 1903 | 27. lokakuuta 1904 | helmikuu 1908 | romutettu 1922 |
| Vérité | Forges et Chantiers de la Gironde, Bordeaux | huhtikuu 1903 | 28. toukokuuta 1907 | kesäkuu 1908 | romutettu 1922 |
| Démocratie | Arsenal de Brest | 1. toukokuuta 1903 | 30. huhtikuuta 1904 | tammikuu 1908 | romutettu 1921 |
Keskiatlaksentamazight

| Keskiatlaksentamazight |
| --- | --- |

Oma nimi:  ⵜⴰⵎⴰⵣⵉⵖⵜ (tamazight)
Tiedot
Alue:  Marokko
Puhujia:  2 490 000
Kirjaimisto:  tifinagh, arabialainen, latinalainen
Kielitieteellinen luokitus
Kielikunta:  afroaasialaiset kielet
Kieliryhmä:  berberikielet
ISO 639-3:  tzm
 Ohje 
Keskiatlaksentamazight on Marokossa puhuttu berberikieli. Sitä puhuu äidinkielenään noin 2,5 miljoonaa ihmistä, mikä tekee siitä yhden puhutuimmista berberikielistä. Suurin osa keskiatlaksentamazightin puhujista asuu  Atlasvuorilla, Tazassa ja Rabatin ympäristössä.
Keskiatlaksentamazightin virallinen kirjoitusjärjestelmä on tifinagh-aakkosto, mutta sitä voidaan kirjoittaa myös arabialaisella ja latinalaisella kirjaimistolla.
Kevin Laffan

Kevin Laffan (24. toukokuuta 1922 – 11. maaliskuuta 2003) oli Emmerdalen luoja ja alkuperäinen käsikirjoittaja. Hän kuoli 80-vuotiaana vuonna 2003 sydänleikkauksen jälkeiseen keuhkokuumeeseen. Kevin Laffan käsikirjoitti itse 262 Emmerdalen jaksoa, joista yhtään ei ole näytetty Suomessa.
Aiheesta muualla

MTV3 Emmerdale-sivusto
Kevin Laffan Internet Movie Databasessa. (englanniksi)
Kari Traa

| Mitalit | Mitalit | Mitalit |  |
| --- | --- | --- | --- |
|  Kari Traa |  Kari Traa |  Kari Traa |  |
Maa:   Norja
Naisten freestyle-hiihto
|  Olympialaiset  |  Olympialaiset  |  Olympialaiset  |  |
|  Kultaa | Salt Lake City 2002 | kumparelasku |  |
|  Hopeaa | Torino 2006 | kumparelasku |  |
|  Pronssia | Nagano 1998 | kumparelasku |  |
| MM-kilpailut  | MM-kilpailut  | MM-kilpailut  |  |
|  Kultaa | Whistler 2001 | kumparelasku |  |
|  Kultaa | Whistler 2001 | parikumpareet |  |
|  Kultaa | Deer Valley 2003 | kumparelasku |  |
|  Kultaa | Deer Valley 2003 | parikumpareet |  |
|  Hopeaa | Meiringen 1999 | kumparelasku |  |
|  Hopeaa | Meiringen 1999 | parikumpareet |  |
|  Hopeaa | Ruka 2005 | parikumpareet |  |
Kari Traa (s. 28. tammikuuta 1974 Voss, Norja) on norjalainen entinen freestylehiihtäjä. Hän on voittanut kumparelaskussa kolme olympiamitalia, joista yksi on kultainen. Lisäksi hän on voittanut neljä kumparelaskun maailmanmestaruutta (yksittäis- ja parikilpailuissa) ja on lajin moninkertainen maailmancup-voittaja. Traa on Norjassa hyvin tunnettu ja suosittu urheilija.
Kari Traa kasvoi Vossin kaupungissa Länsi-Norjan vuoristossa. Voss on tärkeä talviurheilukeskus, ja Kari aloitti laskettelun jo pienenä tyttönä. Freestylen pariin hän siirtyi vasta paljon myöhemmin ja aloitti kumparelaskun 16-vuotiaana. Hän pääsi mukaan ensimmäiseen viralliseen kumparelaskun olympiakilpailuun 1992 Albertvillessä, jossa hän sijoittui 14. sijalle. Norjan kotikisoissa 1994 hän ei kilpaillut loukkaantumisen takia.
Traan kansainväliset sijoitukset paranivat tämän jälkeen. Vuoden 1998 talviolympialaisissa Naganossa hän sai naisten kumparelaskun pronssimitalin. Seuraavien neljän vuoden aikana hän saavutti kumparelaskun maailmanmestaruuksia ja maailmancup-voittoja. Vuoden 2002 olympialaisissa Salt Lake Cityssä hän voitti olympiakultaa selvällä erolla muihin kilpailijoihin. Olympiavoittonsa jälkeen hän jatkoi kultakannassa seuraavan vuoden maailmanmestaruuskisoissa.
Talvella 2004 Traa alkoi suunnitella urheilu-uransa lopettamista tulevien olympialaisten jälkeen. Vuoden 2005 freestylen MM-kisat Rukalla menivät häneltä yllättävän heikosti, vaikka saman vuoden kumpareiden maailmancupista tulikin toinen sija. Traa ilmoitti suuntaavansa vaatetusalalle lopetettuaan kilpaurheilun. Hänen vuonna 2002 perustamansa urheiluvaatteita valmistava yritys onkin jo saavuttanut menestystä.
Kari Traa jatkoi kumparelaskua vielä kauden 2005–2006 ajan. Hän kertoi leikkimielisesti tavoittelevansa palkintokaapista vielä puuttuvaa olympiahopeamitalia. Tämä toteutuikin, sillä Torinon talviolympialaisissa 2006 hän sijoittui toiseksi kumpareissa lajin nousevan tähden, Jennifer Heilin jälkeen. Samana keväänä Traa osallistui viimeiseen maailmancupin osakilpailuunsa 18. maaliskuuta 2006 ja sijoittui myös tällä kaudella kumparelaskun kokonaiskilpailussa toiseksi. Hänen uransa päättyi Norjan kansallisiin kisoihin 25. maaliskuuta 2006 Myrkdalenissa.
Vuodesta 2002 lähtien hän on suunnitellut naisten urheiluvaatetusta tavaramerkillä Kari Traa (KT).
Aiheesta muualla

Virallinen kotisivu
Kaškain kieli

| Kaškai |
| --- | --- |
Muu nimi:  Qašqai
Tiedot
Alue:  Fārsin provinssi Iranissa
Virallinen kieli:  –
Puhujia:  923 000
Sija:  ei sadan suurimman joukossa
Kirjaimisto:  arabialainen
Kielitieteellinen luokitus
Kielikunta:  turkkilaiset kielet
Kieliryhmä:  eteläturkkilaiset kielet
Kielikoodit
ISO 639-1:  –
ISO 639-2:  tut
 Ohje 
Kaškain kieli on turkkilaisten kielten eteläiseen ryhmään kuuluva kieli. Sitä puhuu äidinkielenään noin 923 000 kaškaita pääasiassa Fārsin provinssissa Iranissa. Kielen puhujamäärästä on myös toisenlaisia arvioita.
Kaškain kieli on hyvin läheistä sukua azerille, ja jotkut kielitieteilijät pitävät kaškaita vain azerin murteena. Erona azeriin kaškaita kirjoitetaan edelleen arabialaisella kirjaimistolla tai tarkemmin sanottuna sen persialaisella versiolla. Monet kaškait puhuvat myös persiaa.
Ken Wahl

Ken Wahl Emmy-palkintojen jaossa vuonna 1989.
Ken Wahl (alk. Anthony Calzaretta; s. 14. helmikuuta 1957 Chicago, Illinois, Yhdysvallat) on yhdysvaltalainen entinen näyttelijä ja Golden Globe -voittaja. Hänet tunnetaan ennen kaikkea 1980-90-luvun suositusta rikosdraama televisiosarjasta Wiseguy, jossa hän näytteli yhtä pääosista. Hänen roolihenkilönsä nimi sarjassa oli Vincent Michael "Vinnie" Terranova. Hän on näytellyt myös elokuvissa Peitenimi: Soldier (1982), Gladiaattori (1986), Beverly Hillsin miljoonakeikka (1991).
Palkinnot

Golden Globe Paras miespääosapalkinto draamasarjassa Wiseguy (1990)
Ehdokkuudet

Emmy (1989)
Golden Globe (1989)
Yksityiselämä

Wahlin vaimo on entinen Playboy-malli Shane Barbi. He menivät naimisiin vuonna 1997. Hänellä on neljä lasta, kolme nykyisestä ja yksi lapsi aiemmasta avioliitosta. Vuonna 1992 hän kaatui portaissa, jonka vuoksi Wahl kärsi monta vuotta niskakivuista. Wahl kertoi julkisuudessa monta vuotta loukkaantuneensa moottoripyöräonnettomuudessa, mutta tämä oli peitetarina. Hän lopetti näyttelijänuransa vuonna 1996.
Aiheesta muualla

Ken Wahl Elonetissä.
Ken Wahl Internet Movie Databasessa. (englanniksi)
Kevin Larsson

| Henkilötiedot |
| --- | --- | --- | --- |
Syntymäaika: 31. tammikuuta 1996 (ikä 28)
Syntymäpaikka: Pietarsaari, Suomi
Pelipaikka: keskikenttä
Pituus: 182 cm
Paino: 73 kg
Seura
Seura: Jaro
Junioriseurat
–2013: Jaro
Seurat
| Vuodet | Seura | O | (M) |
| 2014– | Jaro | 10 | (1) |
| 2014– | -> JBK (laina) | 9 | (2) |
Maajoukkue
| 2009 | Suomi U17 | 1 | (0) |
| 2013 | Suomi U18 | 3 | (0) |
| 2014 | Suomi U19 | 3 | (0) |
 Seurajoukkueuran tilastot kattavat vain kansalliset sarjat, päivitetty 10. huhtikuuta 2015.  Maajoukkueuran tilastot päivitetty 10. huhtikuuta 2015.
Kevin Larsson (s. 31. tammikuuta 1996 Pietarsaari) on suomalainen jalkapalloilija, joka pelaa Veikkausliigaa FF Jaron riveissä. Pelipaikaltaan hän on hyökkääjä ja hänen pelinumeronaan on 23. debyyttinsä liigatasolla Larsson on tehnyt kaudella 2014 ja toiminut kauden aikana lähinnä vaihtomiehen roolissa.
Asiasta muualla

Kevin Larsson soccerpunterin sivuilla
FF Jaro – Veikkausliiga
1 Öst |
3 Kadio |
4 Kullström |
5 Reginaldo |
6 Brunell |
7 Veteli |
8 Sara |
9 Carlsson |
10 Emet |
11 Denis |
13 Silva |
14 A. Eremenko Jr. |
15 Moore |
16 Vidjeskog |
17 Larsson |
18 Opiyo |
19 Atakayi |
20 Sandström |
21 Rivera |
22 Dixon |
23 S. Eremenko |
24 Aliev |
25 Öhberg |
26 Virtanen |
27 Vaganov |
30 Paintsil |
Valmentaja A. Eremenko
Kide (komponentti)

4 MHz kide
Kide on pietsosähköinen elektroniikan komponentti, joka on yleensä kvartsia. Kytkennässä kide värähtelee mekaanisesti ominaisvärähtelytaajuudellaan ja toimii sähköisenä resonanssipiirinä. Suuren induktanssin[lähde? ] ja pienen sisäisen resistanssin vuoksi piirin hyvyysluku on suuri ja siten kideoskillaattorin värähtelyn spektri on hyvin kapea. Lisäksi kiteen toimintataajuuden lämpötila- ja jänniteriippuvuus ovat suhteellisen vähäisiä joten värähtelytaajuus on erittäin vakaa.  Vakautta voidaan edelleen parantaa lämpötilakompensoinnin avulla.